คือมีเพศสัมพันแล้วหลังจากนั้นก็ปวดท้องน้อยและมีเลือดออกนิดหน่อยหลังจากนั้นมีอาการเบื่ออาหารและอ้วก ทานไม่ค่อยเยอะ จะท้องไหมคะ
สวัสดีค่ะ หากเป็นเพศสัมพันธ์ที่ไม่ป้องกันด้วยถุงยางอนามัยหรือการใช้ยาคุมกำเนิดชนิดใดๆเลยนั้น ก็มีโอกาสตั้งครรภ์ได้ค่ะแต่อาการปวดท้องน้อย เลือดออก เบื่ออาหาร อาเจียน ไม่ได้เป็นอาการที่จำเพาะเจาะจงต่อการตั้งครรภ์ อาการเลือดออกผิดปกติทางช่องคลอดหลังมีเพศสัมพันธ์อาจเกิดจากความผิดปกติอื่นๆได้เช่นการฉีกขาดของเยื่อบุอวัยวะเพศ การมีเนื้องอกที่ปากมดลูกหรือช่องคลอด หรือเป็นการติดเชื้อของช่องคลอดหรือปากมดลูก เป็นต้น หากยังมีเลือดออกเรื้อรัง ปวดท้องน้อยร่วมด้วยควรไปพบแพทย์ ภาวะแทรกซ้อนจากการตั้งครรภ์มักไม่เกิดหลังมีเพศสัมพันธ์ทันทีสามารถยืนยันการตั้งครรภ์ด้วยชุดตรวจครรภ์ทางปัสสาวะที่ให้ผลบวกได้ตั้งแต่ 10-14 วันหลังปฏิสนธิ สามารถซื้อมาตรวจได้เบื้องต้น หากไม่แน่ใจผลให้ไปยืนยันผลได้ที่รพ.อีกครั้งค่ะ